বিগ বস ১৩

বিগ বস তেড়া  বা বিগ বস ১৩ হচ্ছে ভারতীয় রিয়্যালিটি টেলিভিশন অনুষ্ঠান বিগ বসের ত্রয়োদশ আসর। ওলন্দাজ রিয়ালিটি অনুষ্ঠান বিগ ব্রাদার সিরিজের ওপর নির্মিত বিগ বস বরাবরের মতো এবারো ভারতীয় টেলিভিশন চ্যানেল কালারসে সম্প্রচারিত হয়েছে। বিগ বসের ইতিহাসে সর্বোচ্চ ১০ম এবং টানা ৫ম বারের মতো ভারতীয় অভিনেতা সালমান খান এই আসরটির উপস্থাপনা করছেন। ২০১৯ সালের ২৯শে সেপ্টেম্বর তারিখে, এই আসরের উদ্বোধনী অনুষ্ঠান অনুষ্ঠিত হয়েছে। উদ্বোধনী অনুষ্ঠানের নাম রাখা হয়েছিল "ফার্স্ট ডে, ফার্স্ট শো" (অনুবাদ: প্রথম দিন, প্রথম অনুষ্ঠান)। ২০২০ সালের ১৫ ফেব্রুয়ারি মাসে এই আসরের বিজয়ী ঘোষণা করা হয়।

উৎপাদন 
এই আসরের পূর্বে নির্মাতারা জানিয়েছেন যে, শুধুমাত্র যশস্বী ব্যক্তিবর্গ এই আসরে প্রতিযোগিতা করবেন, এবং পূর্ববর্তী আসরের মতো এই আসরে সাধারণ মানুষ অংশগ্রহণ করতে পারবে না। ২০১৯ সালের ২৩শে সেপ্টেম্বর তারিখে, এই আসরের ঘরের ছবি প্রকাশ হয়েছিল; এই আসরের ঘরটি একটি "বিগ বস জাদুঘর" আদলে তৈরি করা হয়েছে। পূর্ববর্তী আসরগুলোর ঘর ভারতের লোনাওয়ালায় অবস্থিত হলেও এবারের ঘরটি গোরেগাঁওয়ে তৈরি করা হয়েছে। বলিউড সুপারস্টার সালমান খান আবারও বিগ বস ১৩-এ উপস্থাপনার দায়িত্ব পালন করছেন। যদিও বিগ বস সবসময় যশস্বী ব্যক্তিবর্গদের নিয়ে থাকেন, গত কয়েক আসর থেকে রিয়্যালিটি অনুষ্ঠানের প্রতিযোগী হিসেবে সাধারণদের অন্তর্ভুক্ত করে অনুষ্ঠানে কিছু নতুন মোড় যোগ করে। যাহোক, পূর্বের মতো এই আসরেও কেবলমাত্র যশস্বী ব্যক্তিবর্গদের নিয়ে বিগ বস তাদের পূরানো বিন্যাসে ফিরে গেছে।

দুটি ফাইনাল 
একটি বিবৃতিতে ঘোষণা করা হয়েছিল যে, এই আসরে দুটি ফাইনাল অনুষ্ঠিত হবে, প্রথমটি চার সপ্তাহ পরে এবং দ্বিতীয়টি পনেরো সপ্তাহের শেষে (চূড়ান্ত)। কেবলমাত্র ৬ জন প্রতিযোগী, ৩ জন পুরুষ এবং ৩ জন মহিলা প্রতিযোগী প্রথম ফাইনাল অতিক্রম করে দ্বিতীয় ধাপে উত্তীর্ণ হয়েছিল।

বাসিন্দা 
ঘরে প্রবেশের ক্রম অনুসারে এই আসরের প্রতিযোগীগণ নিম্নরূপ:

 সিদ্ধার্থ শুক্লা – টেলিভিশন ও চলচ্চিত্র অভিনেতা। কালারসে প্রচারিত অনুষ্ঠান বালিকা বধু এবং দিল সে দিল তাকে অভিনয়ের জন্য তিনি অধিক পরিচিত। এছাড়াও ২০১৬ সালে তিনি ফিয়ার ফ্যাক্টর: খতরোঁ কে খিলাড়ি ৭ জয়লাভ করেছেন।
 সিদ্ধার্থ দে – লেখক। বিগ বস ১-এ ২ সপ্তাহ যাবত লেখকের দায়িত্ব পালন করেছেন। এছাড়াও তিনি ইন্ডিয়ান আইডল এবং সুপারস্টার সিঙ্গারের মতো জনপ্রিয় অনুষ্ঠানের লেখকের দায়িত্ব পালন করছেন।
 পরশ ছাবড়া – টেলিভিশন অভিনেতা ও মডেল। তিনি এমটিভি স্প্লিটসিলা ৫-এ অংশ নিয়েছিলেন এবং ২০১২ সালে উক্ত মৌসুমের বিজয়ী হন; পরে তিনি আবার এমটিভি স্প্লিটসিলা ৮-এ অংশ নিয়েছিলেন। তিনি বাধো বহু, কালীরে এবং কর্ণ সঙ্গিনীর মতো অনেক জনপ্রিয় অনুষ্ঠানে অভিনয় করেছেন।
 আবু মালিক – গায়ক এবং বিখ্যাত সংগীত পরিচালক অনু মালিকের ভাই।
 আসিম রিয়াজ – মডেল, কিছু বিখ্যাত ব্র্যান্ডের মডেল হিসেবেও কাজ করেছেন।
 মাহিরা শর্মা – টেলিভিশন অভিনেত্রী। তিনি নাগিন ৩, কুণ্ডলী ভাগ্য এবং বেপানাহ পেয়ারের মতো ধারাবাহিকে অভিনয় করেছেন। তিনি বেশ কয়েকটি সংগীত অ্যালবামে এবং কিছু বিখ্যাত গানে (যেমন: লাহেঙ্গা, রিলেশন এবং গাল কারকে) কাজ করেছেন।
 দেবোলিনা ভট্টাচার্য – টেলিভিশন অভিনেত্রী। স্টার প্লাসের জনপ্রিয় ধারাবাহিক সাথ নিভানা সাথিয়ায় তিনি গোপী মোদীর ভূমিকায় অভিনয় করেছেন। এছাড়াও তিনি ডান্স ইন্ডিয়া ডান্স এবং বক্স ক্রিকেট লিগের মতো রিয়্যালিটি অনুষ্ঠানে অংশ নিয়েছিলেন।
 রাশমি দেসাই – টেলিভিশন অভিনেত্রী। তিনি উত্তরণে তপস্যা এবং দিল সে দিল তাক ধারাবাহিকে সুরভী চরিত্রে অভিনয়ের মাধ্যমে ব্যাপক জনপ্রিয়তা অর্জন করেছেন। অন্যদিকে, তাকে সালমান খান অভিনীত দাবাং ২-এর "দাগাবাজ রে" গানে বিশেষ উপস্থিতিতে দেখা গিয়েছে। এছাড়াও রিয়্যালিটি অনুষ্ঠান ঝলক দিখলা যা ৫, ফিয়ার ফ্যাক্টর: খতরোঁ কে খিলাড়ি ৬ এবং নাচ বলিয়ে ৭-এ প্রতিযোগিতা করেছেন। অভিনেতা নন্দীশ সাঁধুর সাথে তাঁর বিয়ে হয়েছিল।
 শেহনাজ গিল – পাঞ্জাবি গায়িকা। গ্যারি সাঁধুর সংগীত ভিডিও গানের "ইয়ে বেবি"-এ তিনি অভিনয় করেছেন।
 শেফালী বাজ্ঞা – সাংবাদিক এবং টেলিভিশন সংবাদ উপস্থাপক। তিনি ইন্ডিয়া টুডে-এ কর্মরত।
 দালজিত কৌর – টেলিভিশন অভিনেত্রী। তিনি বরুন সোবতি এবং সানায়া ইরানি অভিনীত ইস পেয়ার কো কেয়া নাম দু?-এ অঞ্জলির চরিত্রে অভিনয় করার মাধ্যমে অধিক পরিচিতি লাভ করেছেন। এছাড়াও স্বরাগিণী - জোড়ে রিশতোঁ কে সুর, কেয়ামত কি রাত, সিলসিলা বাদালতে রিশতোঁ কা এবং গুড্ডান তুমসে না হো পায়েগায় অভিনয় করেছেন।
 কোয়েনা মিত্র – ভারতীয় অভিনেত্রী এবং মডেল। তিনি মুসাফিরের চলচ্চিত্রের "সাকি সাকি" আইটেম গানে নৃত্যের জন্য অধিক পরিচিত।
 আরতি সিং – টেলিভিশন অভিনেত্রী। তিনি কৃষ্ণ অভিষেকের বোন এবং গোবিন্দের ভাগ্নী। তিনি অ্যান্ডটিভির জনপ্রিয় অনুষ্ঠান ওয়ারিসে আম্বা চরিত্রে অভিনয়ের জন্য পরিচিত। এছাড়াও তিনি সসুরাল সিমর কা, পরিচয় – নায়ি জিন্দেগি কে সাপনোঁ কা, উত্তরণ, উড়ান, কমেডি ক্লাসেস, কমেডি নাইটস বাঁচাও এবং বক্স ক্রিকেট লিগের মতো অনুষ্ঠানে উপস্থিত হয়েছেন।

ওয়াইল্ড কার্ড

 বিকাশ পাঠক – ইউটিউবার। এটি "হিন্দুস্তানী ভাই" নামে অধিক পরিচিত।
 তেহসীন পুনাওয়ালা – আইনজীবী ও রাজনীতি বিশ্লেষক।
 খেসারী লাল যাদব – ভোজপুরি চলচ্চিত্রের সাথে যুক্ত ভারতীয় অভিনেতা, গায়ক এবং মডেল।
 শেফালী জারীওয়ালা – ভারতীয় অভিনেত্রী, তাঁর সংগীত ভিডিও "কাঁটা লাগা"-এর জন্য তিনি অধিক পরিচিত।
 আরহান খান – ভারতীয় মডেল ও অভিনেতা।
 হিমাংশী খুরানা – পাঞ্জাবি গায়িকা এবং অভিনেত্রী।
 বিশাল আদিত্য সিং – টেলিভিশন অভিনেতা। তিনি তাঁর বান্ধবী মধুরিমা তুলির সাথে নাচ বলিয়ে ৯-এ অংশগ্রহণ করেছিলেন; যেখানে তারা ৩য় স্থান অর্জন করেছিল। এছাড়াও তিনি চন্দ্রকান্তা, কুলফি কুমার বাজেওয়ালার মতো ধারাবাহিকে অভিনয় করেছেন।

তথ্যসূত্র

বহিঃসংযোগ 
 

বিগ বস
বিগ বসের মৌসুম
বিগ বসের (হিন্দি টিভি ধারাবাহিক) মৌসুম